ආසාදිතයන් සමාජයෙන් හමුවුවහොත් ඔහුගේ හෝ ඇයගේ ආශ්‍රිතයන් සහ ඔවුන් අයත් ප්‍රදේශ පිළිබඳව විශේෂ අවධානයක් යොමුකර අවශ්‍ය වුවහොත් හුදකලා ප්‍රදේශ ලෙස පවත්වාගෙන යන්නැයි ජනාධිපතිවරයා මෙහිදී උපදෙස් ලබා දුන්නා.කටුනායක ආයෝජන කලාපයේ මෙහෙයුම් අඛන්ඩව පවත්වාගෙන යාමට සියලු පියවර ගෙන ඇති අතර, පෞද්ගලික රෝහල්වල දායකත්වය ඇතිව සෞඛ්‍ය අමාත්‍යාංශයේ හා නාවික හමුදාවේ අධීක්ෂණය යටතේ වෙළඳ කලාපය ආශ්‍රිත පී.සී.ආර්. පරීක්ෂණ අහඹු ලෙස සහ අඛන්ඩව කරගෙන යාමට ද මෙහිදී උපදෙස් ලබාදී තිබෙනවා.මේ අතර, ලබන සඳුදායින් පසු බස්නාහිර පලාත විවෘත කිරීමට වැඩි හැකියාවක් ඇතැයි යුද හමුදාපති ලුතිනන් ජනරාල් ශවේන්ද්‍ර සිල්වා ප්‍රකාශ කළා.